DEĊIŻJONI

tat-12 ta’ Awwissu 2009

tal-Entitajiet tal-ġestjoni skont il-Ftehim bejn il-Gvern tal-Istati Uniti tal-Amerika u l-Komunità Ewropea dwar il-koordinazzjoni ta’ programmi tal-ittikkettar tal-użu effiċjenti tal-enerġija għat-tagħmir tal-uffiċċji rigward ir-reviżjoni tal-ispeċifikazzjonijiet għall-kompjuter fl-Anness C, parti VIII, tal-Ftehim

2010/C 186/01

L-ENTITAJIET TAL-ĠESTJONI,

Wara li kkunsidraw il-Ftehim bejn il-Gvern tal-Istati Uniti tal-Amerika u l-Komunità Ewropea dwar il-koordinazzjoni ta’ programmi tal-ittikkettar tal-użu effiċjenti tal-enerġija għat-tagħmir tal-uffiċċji, u b’mod partikolari l-Artikolu XII tiegħu,

Billi l-ewwel livell tal-ispeċifikazzjonijiet għall-kompjuter fl-Anness C, parti VIII, b’effett mill-20 ta’ Lulju 2007, għandu jkun imħassar u sostitwit bit-tieni livell ta’ speċifikazzjonijiet,

IDDEĊIDEW KIF ĠEJ:

L-ispeċifikazzjonijiet għall-kompjuter fl-Anness C, parti VIII, għall-Ftehim jiġu mħassra u sostitwiti bl-ispeċifikazzjonijiet fl-Anness għal din id-Deċiżjoni b’effett mill-1 ta’ Lulju 2009.

Id-Deċiżjoni, magħmula f’żewġ oriġinali, għandha tkun iffirmata mill-Kopresidenti.

ANNESS

ANNESS C, parti VII, GĦALL-FTEHIM

VIII. SPEĊIFIKAZZJONIJIET GĦALL-KOMPJUTER

1. DEFINIZZJONIJIET

A. Kompjuter: Apparat li jwettaq operazzjonijiet loġiċi u jipproċessa d-dejta. Il-kompjuters huma tal-anqas magħmulin minn: (1) unità ċentrali tal-ipproċessar (CPU) biex jitwettqu l-operazzjonijiet; (2) apparat li bihom l-utent idaħħal id-dejta bħalma huma tastiera, maws, diġitizzatur jew kontnrollur tal-logħob; u (3) unità tal-wiri (display) għall-kompjuter fejn tidher l-informazzjoni. Għall-finijiet ta’ din l-ispeċifikazzjoni, il-kompjuters jinkludu kemm unitajiet weqfin f’post wieħed kif ukoll dawk li jinġarru, inklużi kompjuters tal-medja (desktops), kompjuters tal-mejda integrati, kompjuters notebook, servers fuq skala żgħira, terminal ħafif u stazzjonijiet tax-xogħol. Għalkemm il-kompjuters għandhom ikunu kapaċi jużaw apparat li jdaħħal id-dejta kif ukoll unitajiet tal-wiri tal-kompjuter, kif innotat fin-numri 2 u 3 hawn fuq, is-sistemi tal-kompjuter ma jenħtiġilhomx jinkludu dan id-apparat waqt it-trasport sabiex jissodisfaw din id-definizzjoni.

Komponenti

B. Unità tal-wiri tal-kompjuter: Skrin tal-kompjuter u l-elettronika assoċjata tiegħu integrati fi struttura unika separata jew fi ħdan l-istruttura tal-kompjuter innifsu (kompjuter notebook jew kompjuter tal-mejda integrat), li jista’ juri l-informazzjoni prodotta minn kompjuter permezz ta’ mezz ta’ dħul tad-dejta wieħed jew aktar, bħalma huma VGA, VNI, unità tal-wiri port u/jew IEEE 1394. Eżempji ta’ teknoloġiji ta’ unitajiet tal-wiri tal-kompjuter huma t-tubu katodiku (CRT) u l-unità tal-wiri bil-kristalli likwidi (LCD).

C. Unità tal-Ipproċessar tal-Grafika Diskreta (GPU): Proċessur grafiku li jkollu interface ta’ kontroll tal-memorja lokali kif ukoll memorja lokali speċifika għall-grafika.

D. Provvista esterna tal-kurrent elettriku: Komponent li qiegħed fiżikament magħluq b’mod separat fuq barra tal-kaxxa tal-kompjuter u ddisinjat biex jaqleb il-vultaġġ tal-input ta’ kurrent alternanti (AC) mill-mejn għal vultaġġ(i) aktar baxx(i) ta’ kurrent dirett (DC) sabiex jitħaddem il-kompjuter. Provvista esterna tal-kurrent elettriku għandha taqbad mal-kompjuter permezz ta’ konnessjoni elettrika maskili/femminili, kejbil, jew tip ta’ wajer ieħor li jista’ jitneħħa jew li jkun integrat.

E. Provvista interna tal-kurrent elettriku: Komponent intern għall-kaxxa tal-kompjuter u ddisinjat biex jaqleb il-vultaġġ AC mill-mejn għal vultaġġ(i) DC sabiex jitħaddmu l-komponenti tal-kompjuter. Għall-finijiet ta’ din l-ispeċifikazzjoni, provvista interna tal-kurrent elettriku għandha tkun fil-kaxxa tal-kompjuter iżda separata mill-bord prinċipali tal-kompjuter. Il-provvista tal-kurrent elettriku għandha taqbad mal-mejn permezz ta’ kejbil uniku mingħajr ebda sistema ta’ ċirkwiti intermedji bejn il-provvista tal-kurrent elettriku u l-mejn. Barra minn hekk, il-konnessjonijiet kollha mill-provvista tal-kurrent elettriku għall-komponenti tal-kompjuter, ħlief il-konnessjoni DC għall-iskrin tal-kompjuter f’kompjuter tal-mejda integrat, għandhom ikunu interni fil-kaxxa tal-kompjuter (jiġifieri, mingħajr kejbils esterni li jkunu għaddejjin mill-provvista tal-kurrent elettriku għall-kompjuter jew għall-komponenti individwali). Konvertituri interni minn DC għal DC użati biex jinqaleb vultaġġ DC uniku minn provvista esterna tal-kurrent elettriku għal vultaġġi multipli għall-użu mill-kompjuter mhumiex ikkunsidrati bħala provvisti interni tal-kurrent elettriku.

Tipi ta’ Kompjuters

F. Kompjuter tal-mejda (desktop): Kompjuter fejn l-unità prinċipali hija maħsuba li tkun f’post permanenti, spiss fuq skrivanija jew mal-art. Il-kompjuters tal-mejda mhumiex iddisinjati biex jinġarru u għandhom skrin, tastiera u maws esterni. Il-kompjuters tal-mejda huma ddisinjati għal firxa wiesgħa ta’ applikazzjonijiet domestiċi u tal-uffiċċju.

G. Server fuq skala żgħira: Kompjuter li juża tipikament komponenti tal-kompjuters tal-mejda fil-għamla ta’ kompjuter tal-mejda iżda li prinċiparjament ikun iddisinjat biex jaħżen id-dejta ta’ kompjuters oħrajn. Kompjuter għandu jkollu dawn il-karatteristiċi li ġejjin sabiex jitqies bħala Server fuq Skala żgħira:

H. Kompjuter tal-mejda integrat: Sistema tal-kompjuter tal-mejda li fiha l-kompjuter u l-unità tal-wiri (display) jaħdmu bħala unità waħda li tieħu l-kurrent alternanti tagħha minn kejbil uniku. Il-kompjuters tal-mejda integrati jaslu f’żewġ għamliet possibbli: (1) sistema fejn il-kompjuter u l-unità tal-wiri huma fiżikament magħqudin f’unità waħda; jew (2) sistema ppakkjata bħala sistema unika fejn l-unità tal-wiri hija separata iżda hija mqabbda mal-qafas prinċipali permezz ta’ wajer ta’ kurrent dirett u kemm il-kompjuter kif ukoll l-unità tal-wiri jingħataw il-kurrent minn provvista waħda tal-kurrent elettriku. Bħala tip partikolari ta’ tal-kompjuter tal-mejda, il-kompjuters tal-mejda integrati huma tipikament iddisinjati biex jipprovdu funzjonalità simili bħas-sistemi tal-kompjuter tal-mejda.

I. Thin client (terminal ħafif): Kompjuter li għandu provvista ta’ kurrent elettriku indipendenti u li jistrieħ fuq konnessjoni ma’ riżorsi informatiċi mbiegħda biex jikseb il-funzjonijiet fundamentali. L-operazzjonijiet prinċipali tal-informatika (eż. it-twettiq tal-programmi, il-ħżin tad-dejta, l-interazzjoni ma’ riżorsi tal-Internet oħra, eċċ.) iseħħu bl-użu tar-riżorsi informatiċi mbiegħda. Fid-dawl ta’ dawn l-ispeċifikazzjonijiet il-kompjuters terminal ħafif huma limitati għal apparati li m’għandhomx mezz ta’ ħżin b’rotazzjoni integrat. L-unità prinċipali ta’ terminal ħafif koperta minn din l-ispeċifikazzjoni trid tkun maħsuba biex titqiegħed f’post permanenti (eż. fuq skrivanija) u mhux biex tinġarr.

J. Kompjuters notebook: Kompjuter iddisinjat speċifikament biex jinġarr u jitħaddem għal perijodi twal bi jew mingħajr konnessjoni diretta ma’ sors ta’ kurrent alternanti. Il-kompjuters notebook għandhom jużaw unità tal-wiri integrat u jkunu kapaċi jaħdmu fuq batterija integrata jew sors ieħor portabbli ta’ kurrent. Barra minn hekk, ħafna kompjuters notebook jużaw provvista esterna tal-kurrent elettriku u għandhom tastiera integrata kif ukoll apparat għall-ippuntar. Il-kompjuters notebook huma ddisinjati tipikament biex il-kompjuters tal-mejda jkollhom funzjoni simili inkluż it-tħaddim tas-software li għandu funzjoni simili bħal tal-kompjuters tal-mejda. Għall-finijiet ta’ din l-ispeċifikazzjoni, docking stations (unitajiet ta’ konnessjoni) huma kkunsidrati bħala aċċessorji u għalhekk, il-livelli ta’ prestazzjoni assoċjati man-notebooks mogħtija f’Taqsima 3, hawn isfel, ma jinkluduhomx. Tablet PCs li jista’ jkollhom skrins sensittivi għall-mess flimkien ma’ jew minflok apparati oħra għad-dħul tad-dejta, huma meqjusa bħala Kompjuters Notebook f’din l-ispeċifikazzjoni.

K. Stazzjon tax-xogħol: Kompjuter bi prestazzjoni għolja u maħsub għal utent wieħed li jintuża tipikament għall-grafika, CAD, l-iżvilupp tas-software, applikazzjonjiet finanzjarji u xjentifiċi fost ħidmiet oħra li jeħtieġu komputazzjoni intensiva. Biex jiġi meqjus bħala stazzjon tax-xogħol, kompjuter irid:

Barra minn hekk, stazzjon tax-xogħol irid jissodisfa tlieta mis-sitt karatteristiċi fakultattivi li ġejjin:

Modalitajiet funzjonali

L. Modalità Mitfi: Il-livell ta’ konsum tal-elettriku fl-istat l-aktar baxx li ma jistax jintefa (jiġi influwenzat) mill-utent u li jista’ jdum għal żmien indefinit meta l-apparat ikun imqabbad mal-provvista ewlenija tal-kurrent elettriku u jintuża skont l-istruzzjonijiet tal-fabbrikant. Għal sistemi fejn japplikaw l-istandards ACPI il-modalità Mitfi tikkorrispondi mal-istat tas-Sistema ACPI Livell S5.

M. Modalità Rieqed: Stat ta’ qawwa elettrika baxxa li l-kompjuter ikun kapaċi jidħol fih awtomatikament wara perijodu inattiv jew permezz ta’ selezzjoni manwali. Kompjuter li jista’ jorqod ikun jista’ jqum malajr biex jirrispondi għall-konnessjonijiet tan-netwerk jew għall-apparati tal-interface tal-utent b’dewmien ta’ ≤ ħames sekondi mill-mument li fih il-kompjuter jirriattiva ruħu sakemm is-sistema tibda taħdem sew, ir-riżoluzzjoni tal-unità tal-wiri. Għal sistemi fejn japplikaw l-istandards ACPI, il-modalità Rieqed l-iktar li tikkorrelata mal-istat tas-Sistema ACPI Livell S3 (sospensjoni għar-RAM).

N. Stat Inattiv: L-istat li fih is-sistema operattiva u software ieħor ikunu lestew it-tagħbija tad-dejta, ikun inħoloq il-profil tal-utent, il-kompjuter mhuwiex rieqed u l-attività tkun limitata għal dawk l-applikazzjonijiet bażiċi li s-sistema tagħti bidu għalihom skont kif ġie pprogrammat.

O. Stat Attiv: L-istat li fih il-kompjuter iwettaq xogħol utli bħala rispons għal a) dħul ta’ dejta preċedenti jew simultanju mill-utent jew b) struzzjoni preċedenti jew simultanja trażmessa bin-netwerk. Dan l-istat jinkludi proċessar attiv, it-tiftix tad-dejta maħżuna, mill-memorja jew cache, inkluż il-ħin tal-istat inattiv waqt l-istennija għal iktar dħul ta’ dejta mill-utent u qabel id-dħul fil-modalitajiet ta’ kurrent baxx.

P. Il-Konsum Tipiku tal-Enerġija (TEC): Metodu tal-ittestjar u t-tqabbil tal-prestazzjoni tal-enerġija tal-kompjuters, li jiffoka fuq l-elettriku tipiku kkunsmat minn prodott meta jkun qed jaħdem tul perijodu rappreżentattiv. Għall-kompjuters tal-mejda u notebook, il-kriterju tal-qofol tal-approċċ tal-TEC huwa l-valur għall-użu tipiku annwali tal-elettriku, imkejjel f’sigħat kilowatt (kWh), b’kejl ta’ livelli medji ta’ kurrent f’modalità funzjonali li jikkorrispondi għall-użu meqjus bħala tipiku (ċiklu ta’ħidma). Fir-rigward tal-istazzjonijiet tax-xogħol ir-rekwiżiti huma bbażati fuq il-valur tal-TEC ikkalkulat minn livelli ta’ modalitajiet funzjonali, mill-kurrent massimu u mill-perijodu meqjus bħala ċ-ċiklu ta’ ħidma.

Netwerking u Ġestjoni tal-Kurrent Elettriku

Q. L-Interface tan-Netwerk: Il-komponenti (hardware u software) li l-funzjoni primarja tagħhom hija li jagħmlu l-kompjuter kapaċi jikkomunika fuq teknoloġija tan-netwerk waħda jew aktar. Eżempji tal-Interfaces tan-Netwerk huma IEEE 802.3 (Ethernet) u IEEE 802.11 (Wi-Fi).

R. Avveniment ta’ riattivazzjoni: Avveniment programmat mill-utent, estern jew stimolu li jġiegħel lill-kompjuter jaqleb mill-modalità Rieqed jew Mitfi għal dik attiva. Eżempji ta’ avvenimenti ta’ riattivazzjoni jinkludu, iżda mhumiex limitati għal: ċaqliq tal-maws, attività tat-tastiera, l-intervent ta’ apparat ta’ kontroll, avveniment tal-arloġġ f’ħin reali, jew l-għafsa ta’ buttuna fuq il-qafas u, fil-każ ta’ avvenimenti esterni, stimolu li jitwassal permezz ta’ kontroll remot, ta’ netwerk, ta’ modem, eċċ.

S. Wake On LAN (WOL): Funzjoni li tippermetti li kompjuter jirriattiva ruħu mill-istat Rieqed jew Mitfi meta jiġi mitlub jagħmel hekk min-netwerk permezz tal-Ethernet.

T. Konnettività Sħiħa tan-Netwerk: Il-kapaċità tal-kompjuter li jżomm preżenza tan-netwerk waqt li jkun fil-modalità Rieqed u jirriattiva ruħu b’mod intelliġenti meta jkun hemm il-ħtieġa ta’ iktar ipproċessar (inkluż l-ipproċessar okkażjonali mitlub għaż-żamma tal-preżenza tan-netwerk). Iż-żamma tal-preżenza tan-netwerk tista’ tinkludi, waqt li s-sistema tinsab f’modalità Rieqed, il-ksib u/jew iż-żamma ta’ interface assenjat jew indirizz tan-netwerk, ir-rispons għal talbiet minn nodi oħra fin-netwerk, jew iż-żamma ta’ konnessjonijiet eżistenti tan-netwerk. B’dan il-mod, għalkemm il-kompjuter ikun jinsab f’modalità Rieqed, jinżammu l-preżenza, is-servizzi u l-applikazzjonijiet tan-netwerk tiegħu. Min-naħa tan-netwerk, kompjuter rieqed li għandu l-konnettività sħiħa tan-netwerk jiffunzjona daqs kompjuter inattiv fir-rigward tal-applikazzjonijiet komuni u l-mudelli ta’ użu. Il-konnettività sħiħa tan-netwerk waqt il-modalità Rieqed mhix limitata għal sett speċifiku ta’ protokolli iżda tista’ tkopri l-applikazzjonijiet installati wara l-installazzjoni inizjali.

Kanali ta’ kummerċjalizzazzjoni u distribuzzjoni

U. Kanali tal-impriżi: Il-kanali tal-bejgħ użati normalment minn impriżi kbar jew ta’ daqs medju, organizzazzjonijiet governattivi, istituzzjonijiet edukattivi, jew organizzazzjonijiet oħra li jixtru l-kompjuters li jintużaw f’ambjenti ġestiti ta’ klijent/server.

V. In-Numru tal-Mudell: Isem kummerċjali uniku li japplika għall-konfigurazzjoni speċifika tal-hardware/software (jiġifieri sistema li topera, tipi u proċessuri, memorja, GPU eċċ.) li jkun jew definit minn qabel jew ikun konfigurazzjoni magħżula mill-klijent.

W. Isem tal-Mudell: Isem kummerċjali li jinkludi referenza għan-numru tal-familja tal-mudell tal-kompjuter, deskrizzjoni qasira tal-prodott jew referenzi għad-ditti.

X. Familja ta’ prodotti: Deskrizzjoni ta’ livell għoli li tirreferi għal grupp ta’ kompjuters li bejniethom jużaw kombinazzjoni ta’ qafas/motherboard wieħed li spiss ikollha mijiet ta’ konfigurazzjonijiet ta’ hardware u software possibbli.

2. IL-PRODOTTI LI JIKKWALIFIKAW

Biex jikkwalifikaw għal ENERGY STAR, il-kompjuters iridu jissodisfaw id-definizzjoni ta’ kompjuter kif ukoll waħda mid-definizzjonijiet tat-tip ta’ prodott imniżżlin fit-Taqsima 1, hawn fuq. It-tabella li ġejja tagħti lista tat-tipi ta’ kompjuters li huma (u li ma humiex) eliġibbli għal ENERGY STAR.

Prodotti koperti minn din il-verżjoni 5.0 tal-Ispeċifikazzjoni Prodotti li ma humiex koperti minn din il-verżjoni 5.0 tal-Ispeċifikazzjoni — Kompjuters tal-mejda. — Kompjuters tal-mejda integrati — Kompjuters notebook — Stazzjonijiet tax-xogħol — Servers fuq skala żgħira — Terminal ħafif — Servers tal-kompjuter (kif inhu definit fil-Verżjoni 1.0 tal-ispeċifikazzjoni għas-server tal-kompjuter) — Kompjuters li jinġarru (handhelds), PDAs u Smartphones

3. KRITERJI FIR-RIGWARD TAL-EFFIĊJENZA TAL-ENERĠIJA U L-ĠESTJONI TAL-KURRENT ELETTRIKU

Biex jikkwalifikaw għal ENERGY STAR, il-Kompjuters iridu jissodisfaw il-ħtiġiet ta’ hawn taħt. Id-data tal-implimentazzjoni tal-Verżjoni 5.0 hija koperta f’Taqsima 5 ta’ din l-ispeċifikazzjoni.

A. Rekwiżiti tal-Effiċjenza għall-provvista tal-kurrent elettriku

Ir-rekwiżiti japplikaw għall-kategoriji kollha tal-prodotti koperti mill-Ispeċifikazzjoni tal-kompjuter ENERGY STAR:

(a) Kompjuters li Jużaw Provvista Interna ta’ Kurrent Elettriku: Mill-inqas 85 % tal-effikaċja b’50 % tal-qawwa nominali u minimu ta’ 82 % tal-effikaċja b’20 % u 100 % tal-qawwa nominali, b’fattur ta’ qawwa > 0.9 b’100 % tal-qawwa nominali.

(b) Kompjuters li jużaw Provvista Esterna ta’ Kurrent Elettriku: Provvisti esterni ta’ kurrent elettriku mibjugħin mal-kompjuters ENERGY STAR iridu jkunu kkwalifikati bħala ENERGY STAR jew jissodisfaw il-livelli ta’ effiċjenza tal-modalità attiva u ‘bla tagħbija’ stabbiliti fil-verżjoni 2.0 tal-programm ENERGY STAR għall-provvisti esterni tal-kurrent elettriku b’vultaġġ wieħed AC-AC u AC-DC. L-ispeċifikazzjoni tal-ENERGY STAR u l-lista ta’ prodotti kkwalifikati hija disponibbli fuq is-sit www.energystar.gov/powersupplies. Nota: Din il-ħtieġa ta’ prestazzjoni tapplika wkoll għal provvisti esterni ta’ kurrent elettriku b’output ta’ vultaġġ multiplu kif ittestjat skont il-metodu ta’ ttestjar tal-Provvista Interna ta’ Kurrent Elettriku kif imsemmi fit-Taqsima 4, hawn taħt.

B. Rekwiżiti ta’ effiċjenza u prestazzjoni

1. Il-livelli tal-Kompjuters tal-mejda, Kompjuters tal-mejda Integrati u Kompjuters Notebook

Kategoriji tal-Kompjuters tal-mejda għall-Kriterji TEC:

Għall-finijiet biex jiġu ddeterminati l-livelli TEC, il-kompjuters tal-mejda u tal-mejda integrati għandhom jikkwalifikaw fil-Kategoriji A, B, C jew D kif iddefinit hawn taħt:

(a) Kategorija A: il-kompjuters tal-mejda kollha li ma jissodisfawx id-definizzjoni tal-Kategorija B, C jew D hawn taħt ikunu kkunsidrati fil-Kategorija A għall-kwalifika ta’ ENERGY STAR.

(b) Kategorija B: biex jikkwalifikaw fil-Kategorija B il-kompjuters tal-mejda irid ikollhom: — ekwivalenti ta’ żewġ nukleji fiżiċi; kif ukoll — żewġ gigabytes (GB) ta’ memorja tas-sistema.

(c) Kategorija C: Biex jikkwalifikaw fil-Kategorija C il-kompjuters dektop irid ikollhom: — iktar minn żewġ nukleji fiżiċi. Flimkien mar-rekwiżit ta’ hawn fuq, il-mudelli li jikkwalifikaw fil-Kategorija C iridu jkunu kkonfigurati b’tal-anqas waħda miż-żewġ karatterisitiċi li ġejjin: — tal-anqas żewġ gigabytes (GB) ta’ memorja tas-sistema; u/jew — GPU diskret.

(d) Kategorija D: biex jikkwalifikaw fil-Kategorija D il-kompjuters tal-mejda irid ikollhom: — tal-anqas erba’ nukleji fiżiċi. Flimkien mar-rekwiżit ta’ hawn fuq, il-mudelli li jikkwalifikaw fil-Kategorija D iridu jkunu kkonfigurati b’tal-anqas waħda miż-żewġ karatterisitiċi li ġejjin: — tal-anqas erba’ gigabytes (GB) ta’ memorja tas-sistema; u/jew — GPU diskret bil-wisa’ tal-frame buffer li tkun akbar minn 128-bit.

Kategoriji tal-Kompjuters Notebook għall-Kriterji TEC:

Għall-finijiet biex jiġu ddeterminati l-livelli TEC, il-kompjuters notebook għandhom jikkwalifikaw fil-Kategoriji A, B jew C kif iddefinit hawn taħt:

(a) Kategorija A: Il-kompjuters notebook kollha li ma jissodisfawx id-definizzjoni tal-Kategorija B jew tal-Kategorija C hawn taħt ikunu kkunsidrati taħt il-Kategorija A għall-kwalifika ta’ ENERGY STAR.

(b) Kategorija B: Biex jikkwalifikaw fil-Kategorija B il-kompjuters notebook irid ikollhom: — GPU diskret.

(c) Kategorija C: Biex jikkwalifikaw fil-Kategorija C il-kompjuters notebook irid ikollhom: — ekwivalenti jew akbar minn żewġ nukleji fiżiċi; — ekwivalenti jew akbar minn żewġ gigabytes (GB) tal-memorja tas-sistema; kif ukoll — GPU diskret bil-wisa’ tal-frame buffer li tkun akbar minn 128-bit.

TEC (għall-kategoriji ta’ kompjuters tal-mejda u notebook):

It-tabelli li ġejjin jindikaw il-livelli TEC meħtieġa għall-ispeċifikazzjoni 5.0. It-tabella 1 hawn taħt telenka ir-rekwiżiti TEC għall-Verżjoni 5.0 filwaqt li Tabella 2, skont it-tip ta’ prodott, tagħti l-koeffiċjenti għal kull modalità funzjonali. TEC jiġi definit permezz tal-formula hawn taħt:

ETEC = (8 760/1 000) · (Poff · Toff + Psleep · Tsleep + Pidle · Tidle),

fejn il-Px kollha jirrappreżentaw is-saħħa f’watts, it-Tx kollha jirrappreżentaw iż-żmien f’% tas-sena, u TEC ETEC qiegħed f’unitajiet ta’ kWh u jirrappreżenta l-konsum annwali tal-enerġija bbażat fuq koeffiċjenti ta’ modalità f’Tabella 2.

Tabella 1

Rekwiżit ETEC – Kompjuters tal-mejda u notebook

Kompjuters tal-mejda u kompjuters integrati (kWh) Kompjuters notebook (kWh) TEC (kWh) Kategorija A: ≤ 148,0 Kategorija B: ≤ 175,0 Kategorija C: ≤ 209,0 Kategorija D: ≤ 234,0 Kategorija A: ≤ 40,0 Kategorija B: ≤ 53,0 Kategorija C: ≤ 88,5 Aġġustamenti funzjonali Memorja 1 kWh (għal kull GB ‘il fuq mill-memorja bażi) Memorja Bażi: Kategoriji A, B u C: 2 GB Kategorija D: 4 GB 0.4 kWh (għal kull GB ‘il fuq minn 4) Grafiċi primjum (għal GPUs diskreti bi frame buffer ta’ wisa’ speċifika) Kategoriji A, B: 35 kWh (Wisa’ tal-FB ≤ 128-bit) 50 kWh (Wisa’ tal-FB ≤ 128-bit) Kategoriji C, D: 50 kWh (Wisa’ tal-FB ≤ 128-bit) Kategorija B: 3 kWh (Wisa’ tal-FB ≤ 64-bit) Memorja interna addizzjonali 25 kWh 3 kWh





Tabella 2

Koeffiċjenti tal-modalitajiet funzjonali – Kompjuters tal-mejda u kompjuters notebook

Kompjuter tal-mejda Kompjuter Notebook Konvenzjonali Funzjoni proxy (1) Konvenzjonali Funzjoni proxy (1) Tmitfi 55 40 60 45 Trieqed 5 30 10 30 Tinattiv 40 30 30 25

2. Livelli tal-Istazzjon tax-Xogħol:

PTEC (Kategorija tal-Istazzjon tax-xogħol):

It-tabelli li ġejjin jindikaw il-livelli PTEC meħtieġa għall-ispeċifikazzjoni 5.0. It-tabella 3 hawn taħt telenka ir-rekwiżiti PTEC għall-Verżjoni 5.0 filwaqt li Tabella 4 tagħti l-koeffiċjenti għal kull modalità funzjonali. PTEC jiġi definit permezz tal-formula hawn taħt:

PTEC = 0,35 · Pmitfi + 0,10 · Prieqed + 0,55 · Pinattiv

fejn il-Px jirrappreżenta s-saħħa f’watts.

Tabella 3

PTEC Rekwiżit – Stazzjonijiet tax-xogħol

PTEC ≤ 0,28 · [Pmax + (# HDD · 5)]

Tabella 4

Koeffiċjenti tal-modalità funonzjonali – Stazzjonijiet tax-xogħol

Tmitfi 35 Trieqed 10 Tinattiv 55 Nota: Il-koeffiċjenti huma inklużi fil-formula PTEC hawn fuq.

Bosta apparati grafiċi (Stazzjonijiet tax-xogħol):

Stazzjonijiet tax-xogħol li jissodosfaw ir-rekwiżiti tal-ENERGY STAR b’apparat grafiku wieħed jistgħu jikkwalifikaw għall-konfigurazzjoni b’apparat grafiku wieħed jew iktar, ladarba l-konfigurazzjoni tal-hardware addizzjonali tkun identika ħlief għad-apparat(i) grafiku/ċi addizzjonali. L-użu ta’ bosta grafiċi jinkludi, iżda mhuwiex limitat għal, unitajiet tal-wiri multipli u konċentrazzjoni biex tinkiseb prestazzjoni għolja jew konfigurazzjonijiet multi-GPU (eż. ATI Crossfire, NVIDIA SLI). F’każijiet bħal dawn, u sakemm SPECviewperf® jilqa’ bosta apparati grafiċi, il-fabbrikanti jistgħu jressqu r-riżultati tat-testijiet miksuba għall-istazzjonijiet tax-xogħol mgħammra b’apparat grafiku wieħed għaż-żewġ konfihurazzjonijiet mingħajr l-ittestjar mill-ġdid tas-sistema.

3. Livelli tas-Server fuq skala żgħira:

Għall-finijiet biex jiġu ddeterminati l-livelli tal-istat Inattiv, is-Servers fuq skala żgħira għandhom jikkwalifikaw fil-Kategoriji A jew B kif iddefinit hawn taħt:

(a) Kategorija A: Is-Servers kollha fuq skala żgħira li ma jissodisfawx id-definizzjoni tal-Kategorija B ikunu kkunsidrati fil-Kategorija A għall-kwalifika ta’ ENERGY STAR.

(b) Kategorija B: Biex jikkwalifikaw fil-Kategorija B is-servers fuq skala żgħira jrid ikollhom: — proċessur(i) li jkollu iktar minn nukleju fiżiku wieħed jew iktar minn proċessur diskret wieħed; kif ukoll — minimu ta’ 1 gigabyte ta’ memorja tas-sistema.

Tabella 6

Rekwiżiti għall-Effikaċja tas-Server fuq skala żgħira

Rekwiżiti għas-servers fuq skala żgħira għal kull modalità funzjonali Modalità Mitfi: ≤ 2,0 W Stat Inattiv: Kategorija A: ≤ 50,0 W Kategorija B: ≤ 65,0 W Kapaċità Tolleranza addizzjonali tal-Kurrent Riattivazzjoni tal-kompjuter permezz tan-netwerk (WOL) (Tapplika biss jekk il-kompjuter jasal mill-fabbrika bil-WOL attivat) + 0,7 W fil-Modalità Mitfi

4. Il-livelli tal-kompjuters terminal ħafif

Kategoriji tal-kompjuters terminal ħafif għall-Kriterji tal-Istat Inattiv: Għall-finijiet biex jiġu ddeterminati l-livelli tal-istat Inattiv, il-kompjuters terminal ħafif għandhom jikkwalifikaw fil-Kategoriji A jew B kif iddefinit hawn taħt:

(a) Kategorija A: Il-kompjuters terminal ħafif kollha li ma jissodisfawx id-definizzjoni tal-Kategorija B hawn taħt ikunu kkunsidrati fil-Kategorija A għall-kwalifika ta’ ENERGY STAR.

(b) Kategorija B: Biex jikkwalifikaw fil-Kategorija B il-kompjuters terminal ħafif iridu: — Jippermettu l-kodifikazzjoni/dekodifikazzjoni tal-multimedja lokali.

Tabella 7

Rekwiżiti għall-Effikaċja tal-kompjuters terminal ħafif

Rekwiżiti għall-kompjuters terminal ħafif għal kull modalità funzjonali Modalità Mitfi: ≤ 2 W Modalità Rieqed (jekk ikun il-każ): ≤ 2 W Stat Inattiv: Kategorija A: ≤ 12,0 W Kategorija B: ≤ 15,0 W Kapaċità Tolleranza addizzjonali tal-Kurrent Riattivazzjoni tal-kompjuter permezz tan-netwerk (WOL) (Tapplika biss jekk il-kompjuter jasal mill-fabbrika bil-WOL attivat) + 0,7 W fil-modalità Rieqed + 0,7 W fil-Modalità Mitfi

C. Rekwiżiti għall-Ġestjoni tal-Kurrent Elettriku

Il-prodotti jridu jissodisfaw ir-rekwiżiti għall-ġestjoni tal-kurrent elettriku dettaljati fit-Tabella 8 u jridu jiġu ttestjati kif jaslu.

Tabella 8

Rekwiżiti għall-Ġestjoni tal-Kurrent Elettriku

Rekwiżit tal-Ispeċifikazzjoni Applikabbli għal Rekwiżiti għat-trasport Modalità Rieqed Jasal f’modalità Rieqed li tkun issettjata biex tattiva ruħha fi żmien 30 minuta li fihom l-utent ma jkunx attiv. Il-kompjuters għandhom inaqqsu l-veloċità ta’ kwalunkwe kollegament attiv fuq in-netwerk bl-Ethernet ta’ 1 Gb/s meta jgħaddi għall-istat Rieqed jew Mitfi. Kompjuters tal-mejda Kompjuters tal-mejda integrati: Kompjuters notebook Stazzjonijiet tax-xogħol Servers fuq skala żgħira Kompjuters terminal ħafif Modalità Rieqed tal-unità tal-wiri Jasal bil-modalità Rieqed tal-moniter issettjata biex tattiva ruħha fi żmien 15-il minuta li fihom l-utent ma jkunx attiv. Kompjuters tal-mejda Kompjuters tal-mejda integrati Kompjuters notebook Stazzjonijiet tax-xogħol Servers fuq skala żgħira (jekk ikun hemm il-moniter tal-kompjuter) Kompjuters terminal ħafif Rekwiżiti tan-netwerk għall-ġestjoni tal-kurrent elettriku Riattivazzjoni tal-kompjuter permezz tan-netwerk (WOL) Il-kompjuters li għandhom il-funzjoni Ethernet għandu jkollhom il-kapaċità li jattivaw u jiddiżattivaw il-mekkaniżmu ta’ riattivazzjoni tal-kompjuter permezz tan-netwerk (WOL) għall-modalità Rieqed. Kompjuters tal-mejda Kompjuters tal-mejda integrati Kompjuters notebook Stazzjonijiet tax-xogħol Servers fuq skala żgħira Kompjuters terminal ħafif (japplikaw biss jekk l-aġġornamenti tas-software min-netwerk ġestita ċentralment isiru waqt li l-unità tkun f’modalità Rieqed jew Mitfi. Il-kompjuters terminal ħafif li l-qafas standard tagħhom li jaġġorna s-software tal-klijent ma jeħtieġx programmazzjoni barra mill-ħin tax-xogħol ma għandhomx għalfejn isegwu r-rekwiżit.) Japplikaw għall-kompjuters li jaslu permezz ta’ Kanali ta’ Intrapriża biss: Kompjuters li għandhom il-funzjoni Ethernet għandhom jissodisfaw wieħed mir-rekwiżiti li ġejjin: — iridu jaslu bil-funzjoni ta’ riattivazzjoni tal-kompjuter permezz tan-netwerk (WOL) li tiġi attivata mill-modalità Rieqed meta topera fuq kurrent alternanti (AC) (jiġifieri l-kompjuters notebook jistgħu jiddiżattivaw din il-funzjoni meta ma jibqgħux imqabbdin mal-mejn); jew — iridu jipprovdu kmand għall-attivazzjoni tal-WOL li jkun aċċessibbli kemm mill-interface tal-utent tas-sistema operazzjonali tal-klijent kif ukoll min-netwerk jekk il-kompjuter jasal għand l-intrapriża mingħajr il-WOL attivat. Kompjuters tal-mejda Kompjuters tal-mejda integrati Kompjuters notebook Stazzjonijiet tax-xogħol Servers fuq skala żgħira Kompjuters terminal ħafif (japplikaw biss jekk l-aġġornamenti tas-software min-netwerk ġestita ċentralment isiru waqt li l-unità tkun f’modalità Rieqed jew Mitfi. Il-kompjuters terminal ħafif li l-qafas standard tagħhom li jaġġorna s-software tal-client ma jeħtieġx programmazzjoni barra mill-ħin tax-xogħol ma għandhomx għalfejn isegwu r-rekwiżit.) Ġestjoni tar-riattivazzjoni Japplikaw għall-kompjuters li jaslu permezz ta’ Kanali ta’ Intrapriża biss: Kompjuters bil-funzjoni Ethernet, mill-modalità Rieqed, għandu jkollhom kemm il-funzjoni ta’ riattivazzjoni b’distanza (permezz tan-netwerk) kif ukoll bi programmazzjoni (eż. Arloġġ tal-Ħin Reali). Il-fabbrikanti għandhom jiżguraw, fejn il-fabbrikant għandu kontroll (jiġifieri, b’konfigurazzjoni permezz tal-issettjar tal-hardware aktar milli tas-software), li dawn is-settings jistgħu jiġu ġestiti ċentralment, kif jixtieq il-klijent, b’għodod ipprovduti mill-fabbrikant. Kompjuters tal-mejda Kompjuters tal-mejda integrati Kompjuters notebook Stazzjonijiet tax-xogħol Servers fuq skala żgħira Kompjuters terminal ħafif

Għall-kompjuters kollha li għandhom il-funzjoni ta’ riattivazzjoni tal-kompjuter permezz tan-netwerk (WOL) attivata, kwalunkwe filtru tal-pakketti diretti (directed packet filter) għandu jkun attivat u ssettjat għal konfigurazzjoni default standard industrijali. Sakemm ikun hemm qbil dwar standard wieħed (jew aktar), l-imsieħba huma mitluba jagħtu l-konfigurazzjonijiet tal-filtru tal-pakketti diretti tagħhom lill-EPA u lill-Kummissjoni Ewropea għall-pubblikazzjoni fuq is-sit elettroniku biex jistimolaw id-diskussjoni u l-iżvilupp tal-konfigurazzjonijiet standard.

KOMPJUTERS LI JIKKWALIFIKAW B’FUNZJONIJIET TAL-ĠESTJONI TAL-KURRENT ELETTRIKU:

Ir-rekwiżiti li ġejjin għandhom jiġu segwiti meta jiġi ddeterminat jekk il-mudelli għandhomx jikkwalifikaw bil-WOL jew mingħajru:

(a) Mitfi: Il-kompjuters bil-Modalità Mitfi għandhom jiġu ttestjati u rrapurtati fil-ħin tat-trasport. Il-mudelli li jaslu bil-WOL attivat li għandu Modalità Mitfi għandhom jiġu ttestjati bil-funzjoni WOL attivata. Bl-istess mod, il-prodotti li jaslu bil-WOL mhux attivat li għandu Modalità Mitfi għandu jiġi ttestjat bil-WOL mhux attivat.

(b) Modalità Rieqed: Il-kompjuters bil-modalità Rieqed għandhom jiġu ttestjati u rrappurtati fil-ħin tat-trasport. Il-mudelli mibjugħa permezz ta’ kanali ta’ intrapriża, kif definit f’Taqsima 1, definizzjoni V, għandhom jiġu ttestjati, ikkwalifikati, u ttrasportati bil-WOL attivat/diżattivat skont ir-rekwiżiti fit-Tabella 8. Il-prodotti li jmorru direttament għand il-konsumaturi permezz tal-kanali normali tal-bejgħ bl-imnut mhux meħtieġa li jaslu bil-WOL attivat mill-modalità Rieqed, u jistgħu jiġu ttestjati, ikkwalifikati, u ttrasportati bil-WOL attivat jew diżattivat.

(c) Il-funzjoni proxy: Il-kompjuters tal-mejda, tal-mejda integrati u notebook għandhom jiġu ttestjati u rrappurtati għall-modalità Inattiva, Rieqed jew Mitfi bil-funzjonijiet proxy attivati jew diżattivati fil-ħin tat-trasport. Biex is-sistema tikkwalifika taħt il-koeffiċjenti TEC għall-funzjoni proxy għandha tissodisfa standard proxy li ġie approvat bħala konformi mal-għanijiet ta’ ENERGU STAR mill-EPA u mill-Kummissjoni Ewropea. Din l-approvazzjoni trid tinkiseb qabel ma titressaq id-dejta tal-prodott għall-kwalifika.

L-INSTALLAZZJONI MINN QABEL TAS-SOFTWARE TAL-KLIJENT U S-SERVIZZ TA’ ĠESTJONI:

L-imsieħeb jibqa’ responsabbli għall-ittestjar tal-prodotti u għall-kwalifika tagħhom waqt it-trasport. Jekk il-prodott jissodisfa jiġi kkwalifikat bħala ENERGY STAR, ikun jista’ jiġi ttikkettjat bħala tali.

Jekk l-imsieħeb jiġi mikri mill-klijent biex itella’ stampa personalizzata, l-imsieħeb għandu jieħu l-passi li ġejjin:

— L-imsieħeb għandu jgħarraf lill-klijent li l-prodott tagħhom jista’ ma jissodisfax l-ENERGY STAR bl-istampa personalizzata li jkun tella’ (kampjun tal-ittra fis-sit elettroniku ta’ ENRGY STAR huwa disponibbli għall-użu tal-klijenti).

— L-imsieħeb għandu jħeġġeġ lill-klijent tagħhom biex jittestja l-prodott għall-konformità mal-ENERGY STAR.

REKWIŻIT TA’ TAGĦRIF GĦALL-UTENT:

Sabiex jiġi żgurat li x-xerrejja/l-utenti jkunu informati kif suppost dwar il-benefiċċji tal-ġestjoni tal-kurrent elettriku, il-fabbrikant għandu jinkludi ma’ kull kompjuter waħda minn dawn li ġejjin:

— Tagħrif dwar l-ENERGY STAR u l-benefiċċji tal-ġestjoni tal-kurrent elettriku fuq kopja stampata jew fuq kopja elettronika tal-manwal tal-utent. Dan it-tagħrif għandu jkun fuq quddiem fil-gwida għall-utent; jew

— Tagħrif fuq il-pakkett jew kaxxa dwar l-ENERGY STAR u l-benefiċċji tal-ġestjoni tal-kurrent elettriku.

Kwalunkwe waħda minn dawn l-għażliet irid ikollha tal-anqas it-tagħrif li ġej:

— Avviż li l-kompjuter wasal bil-funzjoni għall-ġestjoni tal-kurrent elettriku attivata u dwar liema huma s-settings tal-ħin (jew is-settings programmati għas-sistema jew nota li tgħid li s-settings programmati għall-kompjuter jikkonformaw mar-rekwiżiti tal-ENERGY STAR; inqas minn 15-il minuta ta’ inattività mill-utent għall-moniter u inqas minn 30 minuta ta’ inattività tal-kompjuter rakkomandati mill-programm ENERGY STAR għall-aħjar ekonomija tal-enerġija); kif ukoll

— Kif tirriattiva tajjeb il-kompjuter mill-modalità Rieqed.

D. Rekwiżiti fakultattivi

L-INTERFACE TAL-UTENT:

Għalkemm mhux mandatorja, il-fabbrikanti huma mħeġġa bil-qawwa li jiddisinjaw il-prodotti skont l-Istandard tal-kontroll tal-kurrent elettriku tal-interface tal-utent - IEEE 1621 (li l-isem uffiċjali tiegħu huwa “Standard for User Interface Elements in Power Control of Electronic Devices Employed in Office/Consumer Environments”). Il-konformità mal-IEEE 1621 ser iġġib il-kontrolli tal-kurrent elettriku aktar konsistenti u intuwittivi fid-apparati elettroniċi kollha. Għal aktar tagħrif dwar l-istandard ara http://eetd.LBL.gov/Controls.

4. PROĊEDURI TAL-ITTESTJAR

Il-fabbrikanti huma mitluba jwettqu testijiet u jiċċertifikaw huma stess dawk il-mudelli li jissodisfaw il-linji gwida tal-ENERGY STAR.

— Fit-twettiq ta’ dawn it-testijiet, l-imsieħeb jaqbel li juża l-proċeduri tal-ittestjar mogħtija fit-Tabella 9, hawn taħt.

— Ir-riżultati tat-test għandhom jiġu rrappurtati lill-EPA jew lill-Kummissjoni Ewropea, skont kif ikun xieraq.

Ir-rekwiżiti addizzjonali tal-ittestjar u tar-rapportar huma mogħtija hawn taħt.

1. Numru ta’ Unitajiet Meħtieġa għall-Ittestjar TEC jew tal-istat Inattiv:

Il-fabbrikanti jistgħu inizjalment jittestjaw unità unika għall-kwalifika. Jekk l-unità inizjali ttestjata hija inqas jew ugwali għar-rekwiżit applikabbli għal TEC jew l-istat Inattiv iżda fl-ambitu ta’ 10 % ta’ dak il-livell, għandha tiġi ttestjata wkoll unità addizzjonali oħra tal-istess mudell b’konfigurazzjoni identika. Il-fabbrikanti għandhom jirraportaw il-valuri tal-ittestjar għaż-żewġ unitajiet. Biex jikkwalifikaw bħala ENERGY STAR, iż-żewġ unitajiet għandhom jilħqu l-livell massimu TEC jew tal-istat Inattiv għal dak il-prodott u għal dik il-kategorija ta’ prodott.

Nota:Dan l-ittestjar addizzjonali huwa meħtieġ għall-kwalifika TEC biss (Kompjuters tal-mejda, kompjuters tal-mejda integrati, kompjuters notebook, stazzjonijiet tax-xogħol) u għall-kwalifika tal-istat Inattiv (Servers fuq skala żgħira, kompjuters terminal ħafif) – unità waħda biss hija meħtieġa għall-ittestjar tal-modalitajiet Rieqed u Mitfi jekk japplikaw tali rekwiżiti. L-eżempju li ġejjin ikomplu jispjegaw dan l-approċċ:

Eżempju 1— Il-Kompjuters tal-mejda tal-Kategorija A jridu jilħqu livell TEC ta’ 148.0 kWh jew anqas, u b’hekk 133.2 kWh ikun il-limitu ta’ 10 % għall-ittestjar addizzjonali.

Jekk l-ewwel unità titkejjel f’130 kWh, ma huwiex meħtieġ aktar ittestjar u l-mudell jikkwalifika (130 kWh huwa 12 % aktar effiċjenti mill-ispeċifikazzjoni u għaldaqstant huwa “barra” mil-limitu ta’ 10 %).

Jekk l-ewwel unità titkejjel f’133.2 kWh, ma huwiex meħtieġ aktar ittestjar u l-mudell jikkwalifika (133.2 kWh huwa eżattament 10 % aktar effiċjenti mill-ispeċifikazzjoni).

Jekk l-ewwel unità titkejjel f’135 kWh, għandha tiġi ttestjata unità addizzjonali biex il-kwalifikazzjoni tkun determinata (135 kWh huwa biss 9 % aktar effiċjenti mill-ispeċifikazzjoni u huwa “ġewwa” l-limitu ta’ 10 %).

Jekk iż-żewġ unitajiet jiġu mbagħad ittestjati f’135 u 151 kWh, il-mudell ma jikkwalifikax bħala ENERGY STAR — minkejja li l-medja hija 143 kWh — għaliex wieħed mill-valuri jaqbeż l-ispeċifikazzjoni tal-ENERGY STAR.

Jekk iż-żewġ unitajiet jiġu mbagħad ittestjati f’135 u 147 kWh, il-mudell jikkwalifika bħala ENERGY STAR minħabba li ż-żewġ valuri jissodisfaw l-ispeċifikazzjoni ta’ 148.0 kWh tal-ENERGY STAR.

Eżempju 2— Is-server fuq skala żgħira tal-Kategorija A jrid jilħaq livell fl-istat Inattiv ta’ 50 Watt jew anqas, u b’hekk 45 Watt ikun il-limitu ta’ 10 % għall-ittestjar addizzjonali. Imbagħad jistgħu jseħħu dawn ix-xenarji li ġejjin meta jkun qed jiġi ttestjat mudell għall-kwalifika:

Jekk l-ewwel unità titkejjel f’44 Watt, ma huwiex meħtieġ aktar ittestjar u l-mudell jikkwalifika (44 Watt huwa 12 % aktar effiċjenti mill-ispeċifikazzjoni u għaldaqstant huwa “barra” mil-limitu ta’ 10 %).

Jekk l-ewwel unità titkejjel f’45 Watts, ma huwiex meħtieġ iktar ittestjar u l-mudell jikkwalifika (45 Watt huwa eżattament 10 % aktar effiċjenti mill-ispeċifikazzjoni).

Jekk l-ewwel unità titkejjel f’47 Watt, allura trid tiġi ttestjata unità addizzjonali biex il-kwalifikazzjoni tkun iddeterminata (47 Watt huwa biss 6 % aktar effiċjenti mill-ispeċifikazzjoni u huwa “ġewwa” l-limitu ta’ 10 %).

Jekk iż-żewġ unitajiet jiġu mbagħad ittestjati f’47 u 51 Watt, il-mudell ma jikkwalifikax bħala ENERGY STAR—minkejja li l-medja hija 49 Watt— għaliex wieħed mill-valuri (51) jaqbeż l-ispeċifikazzjoni tal-ENERGY STAR.

Jekk iż-żewġ unitajiet jiġu mbagħad ittestjati f’47 u 49 Watt, il-mudell jikkwalifika bħala ENERGY STAR minħabba li ż-żewġ valuri jissodisfaw l-ispeċifikazzjoni ta’ 50 Watt tal-ENERGY STAR.

2. Il-Mudelli li Kapaċi Joperaw b’Kombinazzjonijiet Multipli ta’ Vultaġġ/Frekwenza:

Il-fabbrikanti għandhom jittestjaw il-prodotti tagħhom abbażi tas-suq/swieq fejn isiru l-bejgħ u l-promozzjoni tal-mudelli bħala prodotti kwalifikati ENERGY STAR.

Għall-prodotti li jinbiegħu bħala ENERGY STAR f’diversi swieq internazzjonali u, għalhekk, jingħataw rata b’vultaġġi multipli ta’ input, il-fabbrikant għandu jittestja u jirrapporta l-konsum ta’ qawwa elettrika meħtieġa mkejla u ll-valuri tal-effiċjenza fil-kombinazzjonijiet kollha rilevanti ta’ vultaġġ/frekwenza. Per eżempju, fabbrikant li qed jittrasporta l-istess mudell lejn l-Istati Uniti u lejn l-Ewropa għandu jkejjel, jissodisfa l-ispeċifikazzjoni, u jirrapporta l-valuri tat-test kemm f’115 Volts/60 Hz kif ukoll f’230 Volts/50 Hz sabiex jikkwalifika l-mudell bħala ENERGY STAR fiż-żewġt iswieq. Jekk mudell jikkwalifika bħala ENERGY STAR f’kombinazzjoni waħda biss ta’ vultaġġ/frekwenza (eż. 115 Volts/60 Hz), f’dan il-każ il-kwalifika u l-promozzjoni tiegħu bħala ENERGY STAR issir biss f’dawk ir-reġjuni li jappoġġaw il-kombinazzjoni ttestjata ta’ vultaġġ/frekwenza (eż. l-Amerika ta’ Fuq u t-Tajwan).

Tabella 9

Proċeduri tal-Ittestjar

Kategorija tal-prodott Rekwiżit tal-Ispeċifikazzjoni Protokoll tat-Test Sors Il-kompjuters kollha Effiċjenza tal-Provvista tal-kurrent elettriku IPS: Generalised Internal Power Supply Efficiency Test Protocol Rev. 6.4.2 (Il-protokoll tal-ittestjar ġeneralizzat għall-effikaċja tal-provvista tal-kurrent elettriku) EPS: Metodu tal-ittestjar għall-provvista esterna tal-kurrent elettriku ENERGY STAR Nota:F’każ li jkun hemm il-ħtieġa ta’ kwalunkwe informazzjoni/proċedura barra dawk deskritti mill-protokoll tal-ittestjar ġeneralizzat għall-effikaċja tal-provvista tal-kurrent elettriku sabiex jittestjaw il-Provvista interna tal-kurrent elettriku, l-imsieħba għandhom, skont kif inhu xieraq u fuq talba, jgħaddu l-metodu tal-ittestjar użat lill-EPA jew lill-Kummissjoni Ewropea sabiex tinkiseb id-dejta li tirrigwarda l-provvista interna tal-kurrent elettriku użata fit-tressiq ta’ prodott. IPS (provvista interna tal-kurrent elettriku): www.efficientpowersupplies.org EPS (provvista esterna tal-kurrent elettriku): www.energystar.gov/powersupplies Kompjuters tal-mejda, Kompjuters tal-mejda Integrati u Kompjuters Notebook: ETEC (mill-kejl tal-istat Mitfi, Rieqed u Inattiv) Metodu ta’ ttestjar ENERGY STAR għall-kompjuters (Verżjoni 5.0), Anness I, Taqsima III Appendiċi A Stazzjonijiet tax-xogħol PTEC (mill-kejl tal-istat Mitfi, Rieqed, Inattiv kif ukoll il-kurrent massimu) Metodu ta’ ttestjar ENERGY STAR għall-kompjuters (Verżjoni 5.0), Anness I, Taqsima III-IV Servers fuq skala żgħira Modalità Mitfi u Stat Inattiv Metodu ta’ ttestjar ENERGY STAR għall-kompjuters (Verżjoni 5.0), Anness I, Taqsima III Kompjuters Terminal ħafif Modalità Mitfi, Modalità Rieqed u Stat Inattiv Metodu ta’ ttestjar ENERGY STAR għall-kompjuters (Verżjoni 5.0), Anness I, Taqsima III

3. Familji ta’ Prodotti li Jikkwalifikaw

Il-mudelli li ma nbidlux jew li huma differenti biss fid-dehra minn dawk mibjugħin sena qabel jistgħu jibqgħu kkwalifikati mingħajr it-tressiq ta’ dejta tat-test ġdida, bil-kundizzjoni li l-ispeċifikazzjoni tibqa’ l-istess. Jekk mudell ta’ prodott jitqiegħed fis-suq f’konfigurazzjonijiet jew stili multipli, bħala “familja” jew sensiela ta’ prodotti, l-imsieħeb jista’ jirrapporta u jikkwalifika l-prodott taħt numru uniku tal-mudell, sakemm il-mudelli kollha f’dik il-familja jew sensiela jissodisfaw waħda mir-rekwiżiti li ġejjin:

— Kompjuters mibnijin fuq l-istess pjattaforma u identiċi f’kull aspett ħlief għall-kaxxa u l-kulur jistgħu jkunu kkwalifikati permezz tat-tressiq tad-dejta tat-test għal mudell uniku rappreżentattiv.

— Jekk mudell ta’ prodott jitqiegħed fis-suq f’konfigurazzjonijiet multipli, l-imsieħeb jista’ jirrapporta u jikkwalifika l-prodott taħt numru uniku tal-mudell li jirrappreżenta l-ogħla konfigurazzjoni tal-kurrent elettriku disponibbli fil-familja, milli jirrapporta kull mudell individwali fil-familja; m’għandux ikun hemm konfigurazzjonijiet ta’ konsum ogħla tal-istess mudell tal-prodott mill-konfigurazzjoni rappreżentattiva. F’dan il-każ, l-ogħla konfigurazzjoni tkun tikkonsisti minn: proċessur bl-ogħla kurrent elettriku, il-konfigurazzjoni massima tal-memorja, il-GPU tal-ogħla kurrent elettriku, eċċ. Għas-sistemi li jissodisfaw id-definizzjoni għall-kategoriji multipli (kif iddefinit fit-Taqsima 3.B) skont il-konfigurazzjoni speċifika, il-fabbrikanti għandhom jippreżentaw il-konfigurazzjoni tal-ogħla kurrent elettriku għal kull kategorija li taħtha jixtiequ li s-sistema tikkwalifika. Per eżempju, sistema li tista’ tiġi kkonfigurata jew bħala kompjuter tal-mejda tal-Kategorija A jew tal-Kategorija B tkun teħtieġ li titressaq l-konfigurazzjoni tal-ogħla kurrent elettriku għaż-żewġ kategoriji sabiex tikkwalifika bħala ENERGY STAR. Jekk prodott seta’ jiġi kkonfigurat biex jissodisfa t-tliet kategoriji kollha, kien ikollu jressaq dejta għall-konfigurazzjoni tal-ogħla kurrent elettriku fil-kategoriji kollha. Il-fabbrikanti ser jinżammu responsabbli għal kwalunkwe dikjarazzjoni ta’ effiċjenza dwar il-mudelli l-oħrajn kollha fil-familja, inklużi dawk mhux ittestjati jew li għalihom ma ġietx irrapportata d-dejta.

L-unitajiet/konfigurazzjonijiet kollha assoċjati ma’ disinn ta’ mudell ta’ prodott, li għalih l-Imsieħeb ikun qed ifittex il-kwalifika ENERGY STAR, iridu jissodisfaw ir-rekwiżiti ENERGY STAR. Jekk l-Imsieħeb jixtieq jikkwalifika l-konfigurazzjonijiet ta’ mudell li għalih jeżistu konfigurazzjonijiet li ma jikkwalifikawx alternattivi, l-Imsieħeb għandu jassenja lill-konfigurazzjonijiet li jikkwalifikaw identifikatur bl-użu tal-isem/numru tal-mudell li huwa uniku għall-konfigurazzjonijiet ikkwalifikati ENERGY STAR. Dan l-identifikatur għandu jintuża b’mod konsistenti flimkien mal-konfigurazzjonijiet li jikkwalifikaw fil-materjali ta’ kummerċjalizzazzjoni/bejgħ u fuq il-lista ENERGY STAR tal-prodotti kkwalifikati (eż. il-mudell A1234 għall-konfigurazzjonijiet ta’ linja bażi u A1234-ES għall-konfigurazzjonijiet li jikkwalifikaw għal ENERGY STAR).

5. DATA TA’ IMPLIMENTAZZJONI

Id-data meta l-fabbrikanti jistgħu jibdew jikkwalifikaw il-prodotti bħala Energy Star se tiġi ddefinita bħala d-data ta’ implimentazzjoni tal-ftehim.

Kompjuters tal-mejda, Kompjuters tal-mejda Integrati, Kompjuters Notebook, Stazzjon tax-Xogħol, Server fuq Skala żgħira:

Id-data tal-implimentazzjoni tal-verżjoni 5.0 ENERGY STAR għall-Kompjuters tal-mejda, Kompjuters tal-mejda Integrati, Kompjuters Notebook, Stazzjonijiet tax-Xogħol, Server fuq Skala żgħira u Kompjuters terminal ħafif hija l-1 ta’ Lulju 2009. Il-prodotti kollha, inklużi l-mudelli li oriġinarjament ikkwalifikaw taħt il-Verżjoni 4.0, bid-data tal-fabbrikazzjoni dik tal-1 ta’ Lulju 2009 jew wara, iridu jissodisfaw ir-rekwiżiti ta’ din il-Verżjoni 5.0 sabiex jikkwalifikaw għal Energy Star. Il-consoles tal-logħob bid-data tal-fabbrikazzjoni tal-1 ta’ Lulju 2010 jew wara għandhom jissodisfaw ir-rekwiżiti ta’ din il-Verżjoni 5.0 sabiex jikkwalifikaw għal Energy Star. Kwalunkwe ftehim li twettaq qabel dwar is-suġġett tal-kompjuters ikkwalifikati għal Energy Star għandu jintemm b’effett mit-30 ta’ Ġunju 2009.

6. REVIŻJONIJIET FUTURI TAL-ISPEĊIFIKAZZJONIJIET

L-Aġenzija għall-Protezzjoni tal-Ambjent u l-Kummissjoni Ewropea jirriżervaw id-dritt li jirrevedu l-ispeċifikazzjoni f’każ li l-bidliet teknoloġiċi u/jew dawk tas-suq jaffettwaw l-utilità tagħha għall-konsumaturi jew l-industrija jew l-impatt tagħha fuq l-ambjent. B’konformità mal-politika attwali, ir-reviżjonijiet tal-ispeċifikazzjoni ser jiġu diskussi mal-partijiet interessati. Jekk jogħġbok innota li, f’każ ta’ reviżjoni tal-ispeċifikazzjoni, il-kwalifika ENERGY STAR ma tingħatax awtomatikament għall-ħajja ta’ mudell ta’ prodott. Biex jikkwalifika bħala ENERGY STAR, mudell ta’ prodott għandu jissodisfa l-ispeċifikazzjoni tal-ENERGY STAR li tkun fis-seħħ fid-data tal-fabbrikazzjoni tal-mudell.

(1) Nota: Il-funzjoni proxy tirreferi għal kompjuter li żżomm Konnessjoni Sħiħa man-Netwerk kif inhu definit f’Taqsima 1 ta’ din l-ispeċifikazzjoni. Biex is-sistema tikkwalifika taħt il-koeffiċjenti tal-funzjoni proxy imsemmija hawn fuq, għandha tissodisfa standard mhux speċjalizzat li ġie approvat bħala konformi mal-għanijiet ta’ ENERGU STAR mill-EPA u mill-Kummissjoni Ewropea. Din l-approvazzjoni trid tinkiseb qabel ma titressaq id-dejta tal-prodott għall-kwalifika. Għal iktar tagħrif u rekwiżiti għall-ittestjar ara Taqsima 3.C,“Il-kwalifika tal-Kompjuters b’funzjonijiet għall-Ġestjoni tal-Kurrent Elettriku”.

Appendiċi A Proċedura tal-ittestjar ENERGY STAR li Tiddetermina l-Użu tal-Kurrent Elettriku tal-Kompjuters fl-istat Mitfi, Rieqed u Inattiv Il-protokoll li ġej għandu jiġi segwit meta jitkejlu l-livelli ta’ konsum tal-kurrent elettriku tal-kompjuters għall-konformità mal-livelli tal-istat Mitfi, Rieqed u Inattiv mogħtija Fil-Verżjoni 5.0 ta’ din l-Ispeċifikazzjoni tal-Kompjuter ENERGY STAR. L-imsieħba għandhom ikejlu kampjun rappreżentattiv tal-konfigurazzjoni kif ittrasportata lill-klijent. Madankollu, l-Imsieħeb m’għandux bżonn jikkunsidra l-bidliet fil-konsum tal-kurrent elettriku li jistgħu jirriżultaw minn żidiet ta’ komponenti, BIOS u/jew settings tas-software li jsiru mill-utent tal-kompjuter wara l-bejgħ tal-prodott. Din il-proċedura hija maħsuba li tiġi segwita fl-ordni u fejn hu opportun il-modalità li qed tiġi ttestjata tiġi ttikkettata. Il-kompjuters għandhom jiġu ttestjati bil-konfigurazzjoni u bis-settings mat-trasport sakemm ma jiġix speċifikat mod ieħor fil-proċedura tat-test f’dan l-Appendiċi A. L-istadji li jeħtieġu struttura alternattiva jiġu mmarkati bl-asterisk (“ * ”). I. Definizzjonijiet Sakemm mhux speċifikat mod ieħor, it-termini kollha użati f’dan id-dokument huma konsistenti mad-definizzjonijiet li jinsabu fil-Verżjoni 5.0 tal-Kriterji ta’ Eliġibbiltà għall-Kompjuters ENERGY STAR. 1. UUT: UUT huwa akronimu għal “unità li qed tiġi ttestjata” (“unit under test”) li f’dan il-każ jirreferi għall-kompjuter li qed jiġi ttestjat. 2. UPS: UPS huwa akronimu għal “Provvista mingħajr Interruzzjoni ta’ Kurrent” (“Uninterruptible Power Supply”), li jirreferi għal kumpless ta’ konvertituri, swiċċijiet u mezzi ta’ ħażna tal-enerġija, per eżempju batteriji, li jikkostitwixxi provvista ta’ kurrent biex tinżamm il-kontinwità fil-kurrent elettriku f’każ li jkun hemm nuqqas ta’ kurrent. II. Rekwiżiti għall-Ittestjar 1. Miter approvat: Il-miters approvati għandhom jinkludu l-karatteristiċi li ġejjin (1): — Riżoluzzjoni tal-kurrent elettriku ta’ 1 mW jew aħjar; — Disponibbiltà tal-ogħla fattur tal-kurrent ta’ 3 jew aktar fil-valur nominali tagħhom; kif ukoll — Ikunu fil-livell ta’ isfel tal-medda tal-kurrent ta’ 10 mA jew anqas. Flimkien mal-karatteristiċi ta’ hawn fuq huma ssuġġeriti dawn li ġejjin: — Rispons ta’ frekwenza ta’ mill-anqas 3 kHz; kif ukoll — Kalibrazzjoni bi standard li jkun traċċabbli fl-Istati Uniti. Istitut Nazzjonali tal-Istandards u t-Teknoloġija (NIST). Ikun jaqbel ukoll li l-istrumenti tal-kejl ikunu kapaċi joħorġu medja preċiża tal-kurrent elettriku tul kwalunkwe intervall ta’ ħin magħżul mill-utent (dan normalment isir b’kalkolu matematiku intern li jiddividi bil-ħin l-enerġija akkumulata fil-miter, li huwa l-approċċ l-aktar preċiż). Bħala alternattiva, l-istrument tal-kejl irid ikun kapaċi jintegra l-enerġija tul kwalunkwe intervall ta’ ħin magħżul mill-utent b’riżoluzzjoni tal-enerġija ta’ 0.1 mWh jew anqas u jintegra l-ħin muri b’riżoluzzjoni ta’ sekonda jew anqas. 2. Preċizjoni Il-kejl tal-kurrent elettriku ta’ 0,5 W jew aktar għandu jsir b’inċertezza ta’ 2 % jew anqas f’livell ta’ kunfidenza ta’ 95 %. Il-kejl tal-kurrent elettriku ta’ anqas minn 0.5 W għandu jsir b’inċertezza ta’ 0.01 W jew anqas f’livell ta’ kunfidenza ta’ 95 %. L-istrument tal-kejl tal-kurrent elettriku għandu jkollu riżoluzzjoni ta’: — 0,01 W jew aħjar għall-kejl tal-kurrent elettriku ta’ 10 W jew anqas; — 0,1 W jew aħjar għall-kejl tal-kurrent elettriku ta’ aktar minn 10 W sa 100 W; kif ukoll — 1 W jew aħjar għall-kejl tal-kurrent elettriku ta’ aktar minn 100 W. Iċ-ċifri kollha tal-kurrent elettriku għandhom ikunu f’watts u rranġati sat-tieni punt deċimali. Għal tagħbijiet ekwivalenti jew akbar minn 10 W, għandhom jiġu rrapurtati tliet ċifri sinifikanti. 3. Kundizzjonijiet tat-Test Vultaġġ tal-Provvista: Amerika ta’ Fuq/Tajwan: 115 (± 1 %) Volts AC, 60 Hz (± 1 %) L-Ewropa/Awstralja/New Zealand: 230 (± 1 %) Volts AC, 50 Hz (± 1 %) Il-Ġappun: 100 (± 1 %) Volts AC, 50 Hz (± 1 %)/60 Hz (± 1 %) Nota: Għal prodotti b’qawwa nominali massima ta’ > 1.5 kW, il-firxa tal-vultaġġ hija ± 4 % Id-Distorsjoni Armonika Totali (THD) (Vultaġġ): < 2 % THD (< 5 % għal prodotti b’qawwa nominali massima ta’ > 1.5 kW) Temperatura Ambjentali: 23 °C ± 5 °C Umdità Relattiva: 10-80 % (Referenza tal-IEC 62301: Household Electrical Appliances – Measurement of Standby Power, Taqsimiet 4.2, 4.3, 4.4) 4. Konfigurazzjoni tat-Test Il-konsum tal-kurrent elettriku ta’ kompjuter għandu jitkejjel u jiġi ttestjat minn sors ta’ kurrent alternanti għall-UUT. Jekk l-UUT (unit under test) tissapportja l-Ethernet, trid tkun imqabbda ma’ swiċċ ta’ netwerk tal-Ethernet li jiflaħ għall-veloċitajiet l-aktar għoljin u l-aktar baxxi tan-netwerk. Il-konnessjoni tan-netwerk trid tkun mixgħula tul it-testijiet kollha. III. Proċedura tat-Test għall-Istat Mitfi, Rieqed u Inattiv għall-Prodotti tal-Kompjuter kollha Il-konsum tal-kurrent elettriku tal-kurrent alternanti ta’ kompjuter għandu jitkejjel kif ġej: Tħejjija tal-UUT 1. Irreġistra l-isem tal-fabbrikant u tal-mudell tal-UUT. 2. Ara li l-UTT jkun imqabbad ma’ riżorsi ta’ netwerk kif inhu spjegat hawn taħt, u li l-UTT iżżomm din il-konnessjoni għal matul l-ittestjar, u tagħtix każ tal-waqfiet qosra meta jkun hemm tranżazzjoni bejn il-veloċità ta’ kollegament u oħra. a. Il-kompjuters tal-mejda, il-kompjuters tal-mejda integrati u l-kompjuters Notebook għandhom jitqabbdu ma’ swiċċ mixgħul tan-netwerk Ethernet (IEEE 802.3) kif inhu speċifikat fit-Taqsima II, “Konfigurazzjoni tat-Test,” hawn fuq. Il-kompjuter għandu jżomm din il-konnessjoni mixgħula mas-swiċċ matul it-test, u jiġu injorati l-waqfiet qosra waqt it-tranżazzjonijiet bejn il-veloċità ta’ kollegament u oħra. Il-kompjuters li m’għandhomx l-Ethernet għandhom iżommu konnessjoni bla wajer mixgħula ma’ router bla wajer jew punt ta’ aċċess għan-netwerk matul l-ittestjar. b. Is-servers fuq skala żgħira għandhom jitqabbdu swiċċ mixgħul ta’ netwerk tal-Ethernet (IEEE 802.3) kif speċifikat fit-Taqsima II, “Konfigurazzjoni tat-Test,” hawn fuq, u li l-konnessjoni hija mixgħula. ċ. Il-kompjuters terminal ħafif għandhom jitqabbdu ma’ server mixgħul permezz ta’ swiċċ tan-netwerk mixgħul tal-Ethernet (IEEE 802.3) u jħaddmu software b’konnessjoni ma’ terminal jew b’distanza. 3. Qabbad miter approvat li kapaċi jkejjel il-qawwa elettrika reali għal sors ta’ vultaġġ AC issettjat għal kombinazzjoni ta’ vultaġġ/frekwenza adattata għat-test. 4. Ipplaggja l-UUT fejn joħroġ il-kejl tal-kurrent elettriku fil-meter. M’għandhomx jitqabbdu strippi ta’ plakek jew unitajiet ta’ UPS bejn il-miter u l-UUT. Biex ikun hemm test validu l-miter għandu jibqa’ f’postu sakemm tiġi rreġistrata d-dejta kollha tal-kurrent elettriku fl-istat Mitfi, Rieqed u Inattiv. 5. Irreġistra l-vultaġġ u l-frekwenza tal-AC. 6. Ibbutja l-kompjuter u stenna sakemm is-sistema operattiva tkun illowdjat kompletament. Jekk hemm bżonn, ħaddem is-setup tas-sistema operattiva inizjali u ħalli li jsir l-indiċjar kollu tal-fajls preliminari u proċessi oħrajn ta’ darba/perjodiċi sakemm jitlestew. 7. Irreġistra l-informazzjoni bażika dwar il-konfigurazzjoni tal-kompjuter - it-tip ta’ kompjuter, l-isem u l-verżjoni tas-sistema operattiva, it-tip u l-veloċità tal-proċessur, u t-total tal-memorja fiżika u dik disponibbli, eċċ. 8. Irreġistra l-informazzjoni bażika dwar il-kard tal-vidjow jew il-graphics chipset (jekk ikun il-każ) - l-isem tal-kard tal-vidjow, il-wisa’ tal-frame buffer, ir-riżoluzzjoni, l-ammont tal-memorja li fiha, u l-bits għal kull pixel. 9. Ara li l-UUT huwa kkonfigurat mat-trasport inklużi l-aċċessorji kollha, l-attivazzjoni tal-WOL, u s-software li jasal normalment. L-UUT għandha tiġi kkonfigurata wkoll bl-użu tar-rekwiżiti li ġejjin għat-testijiet kollha: a. Sistemi ta’ kompjuters tal-mejda li jaslu mingħajr aċċessorji għandhom jiġu konfigurati b’maws standard, tastiera u moniter estern tal-kompjuter. b. Il-kompjuters Notebook għandhom jinkludu l-aċċessorji kollha li jintbagħtu mas-sistema, u li m’hemmx bżonn jinkludu tastiera jew maws separati meta jkunu mgħammra b’apparat għall-indikazzjoni integrat jew b’diġitizzatur. c. Il-kompjuters Notebook għandu jkollhom l-unità(jiet) tal-batterija mneħħija għat-testijiet kollha. Għal sistemi li ma jistgħux jiġu konfigurati biex joperaw mingħajr batterija it-test jista’ jsir b’unità(jiet) tal-batterija installati u ċċarġjati kompletament, u għandu jiġi żgurat li din il-konfigurazzjoni tiġi rrapurtata fir-riżultati tat-testijiet. d. Servers fuq skala żgħira u l-kompjuters terminal ħafif li jaslu mingħajr aċċessorji għandhom jiġu konfigurati b’maws standard, tastiera u moniter estern tal-kompjuter (jekk is-server ikollu l-funzjoni tal-moniters). e. Għall-kompjuters li għandhom l-Ethernet, il-kurrent għal radjijiet bla wajers għandu jintefa għat-testijiet kollha. Dan japplika għal adattaturi ta’ netwerks bla wajer (eż., 802.11) jew għal protokolli bla wajer minn apparat għal apparat. Għall-kompjuters li ma għandhomx Ethernet, il-kurrent ma’ radju LAN bla wajer (eż. IEEE 802.11) għandu jibqa’ mixgħul waqt l-ittestjar u jrid iżomm konnessjoni bla wajer mixgħula ma’ router bla wajer jew punt ta’ aċċess għan-netwerk, li jissapportja l-veloċitajiet tad-dejta l-iktar għolja u l-iktar baxxi tar-radju klijent waqt l-ittestjar kollu. f. Il-hard drives ewlenin jistgħu ma jkunux ġestiti bil-kurrent (“spun-down”) waqt l-ittestjar fil-modalità Inattiva sakemm ma jkollhomx memorja cache li mhix volatili integrali (eż. hard drives “ibridi”). Jekk mat-trasport tiġi installata iktar minn hard drive interna waħda, il-hard drive(s) interna li mhix ewlenija tista’ tiġi ttestjata bil-ġestjoni tal-kurrent tal-hard drive attivata mat-trasport. Jekk dawn id-drives addizzjonali ma humiex ġestiti bil-kurrent meta jaslu għand il-klijent, iridu jiġu ttestjati mingħajr dawn il-karatteristiċi. 10. * Il-linji gwida li ġejjin għandhom jiġu segwiti biex jiġi kkonfigurat l-issettjar tal-kurrent elettriku għall-moniters (mingħajr ebda aġġustament ieħor tas-settings tal-ġestjoni tal-kurrent elettriku): a. Għal kompjuters b’moniters esterni (il-biċċa l-kbira tal-kompjuters tal-mejda): uża s-settings tal-ġestjoni tal-kurrent elettriku tal-moniter tal-kompjuter biex tevita li l-moniter jintefa biex tiżgura li jibqa’ mixgħul għat-tul kollu tat-test tal-istat Inattiv kif deskritt hawn taħt. b. Għall-kompjuters b’moniters integrati (kompjuters notebook u sistemi integrati): uża s-settings tal-ġestjoni tal-kurrent elettriku biex tissettja l-moniter ħalli jintefa wara minuta. 11. Itfi l-UUT. Ittestjar tal-Modalità Mitfi 12. Bl-UUT mitfi u f’Modalità Mitfi, issettja l-miter biex tibda takkumula l-valuri reali tal-kurrent elettriku f’intervall ta’ qari wieħed jew inqas kull sekonda. Akkumula l-valuri tal-kurrent elettriku għal 5 minuti oħra u rreġistra l-valur medju (il-medja aritmetika) osservat matul dawk il-5 minuti (2). Ittestjar tal-Istat Inattiv 13. Ixgħel il-kompjuter u ibda rreġistra l-ħin li jgħaddi billi tibda minn meta l-kompjuter jinxtegħel inizjalment jew eżatt wara li titlesta kull attività ta’ login meħtieġa biex is-sistema tiġi bbutjata kompletament. Ladarba tkun illoggjat u bis-sistema operattiva llowdjata u lesta kompletament, agħlaq kwalunkwe tieqa miftuħa ħalli jkun jidher l-iskrin operattiv standard tal-kompjuter tal-mejda jew l-iskrin lest ekwivalenti. Bejn 5 u 15-il minuta wara l-ibbutjar jew il-login, issettja l-miter biex jibda jakkumula l-valuri reali tal-kurrent elettriku f’intervalli ta’ qari wieħed kull sekonda. Akkumula l-valuri tal-kurrent elettriku għal 5 minuti oħra u rreġistra l-valur medju (il-medja aritmetika) osservat matul dawk il-5 minuti. Ittestjar tal-Istat Rieqed 14. Wara li jkun lest il-kejl tal-istat Inattiv, itfa’ l-kompjuter fil-modalità Rieqed. Irrisettja l-miter (jekk hemm bżonn) u ibda akkumula l-valuri reali tal-kurrent elettriku f’intervalli ta’ qari wieħed kull sekonda. Akkumula l-valuri tal-kurrent elettriku għal 5 minuti oħra u rreġistra l-valur medju (il-medja aritmetika) osservat matul dawk il-5 minuti. 15. Jekk qed tittestja l-WOL attivata kif ukoll diżattivata għall-istat Rieqed, erġa’ ħaddem il-kompjuter u biddel is-setting tal-WOL mill-istat Rieqed permezz tas-settings tas-sistema operattiva jew b’xi mezz ieħor. Erġa’ itfa’ l-kompjuter fl-istat Rieqed u rrepeti l-istadju 14, filwaqt li tirreġistra l-kurrent elettriku meħtieġ għal din il-konfigurazzjoni alternata. Rappurtar tar-Riżultati tat-Test 16. Ir-riżultati tat-test iridu jiġu rappurtati lill-EPA jew lill-Kummissjoni Ewropea, kif xieraq, u l-informazzjoni meħtieġa kollha trid tkun inkluża, fosthom il-valuri modali tal-qawwa u l-aġġustamenti funzjonali eliġibbli għall-kompjuters tal-mejda, kompjuters tal-mejda integrati u kompjuters notebook. IV. Test tal-Kurrent Elettriku Massimu għall-Istazzjonijiet tax-Xogħol Il-kurrent elettriku massimu għall-istazzjonijiet tax-xogħol jinsab bit-tħaddim simultanju ta’ żewġ valuri indikattivi standard industrijali: Linpack biex titfa’ taħt prova is-sistema ċentrali (eż., il-proċessur, il-memorja, eċċ.) u SPECviewperf® (l-iktar verżjoni riċenti disponibbli għall-UUT) biex titfa’ taħt prova l-GPU tas-sistema. Aktar informazzjoni dwar dawn il-valuri indikattivi, inkluż it-tniżżil ta’ programmi b’xejn, hija disponibbli fuq l-indirizz URL hawn taħt: Linpack http://www.netlib.org/linpack/ SPECviewperf® http://www.spec.org/benchmarks.html#gpc Dan it-test irid jiġi rripetut tliet darbiet fuq l-istess UUT, u t-tliet kejliet iridu jaqgħu f’tolleranza ta’ ±2 % mqabblin mal-medja tat-tliet valuri ta’ kurrent elettriku massimu mkejlin. Il-kejl tal-konsum massimu tal-kurrent AC ta’ stazzjon tax-xogħol għandu jsir kif ġej: Tħejjija tal-UUT 1. Qabbad miter approvat li kapaċi jkejjel il-kurrent elettriku reali għal sors ta’ vultaġġ AC issettjat għal kombinazzjoni ta’ vultaġġ/frekwenza adattata għat-test. Il-miter għandu jkun kapaċi jaħżen u joħroġ il-kejl tal-kurrent elettriku massimu milħuq matul it-test jew ikun kapaċi jiddetermina l-kurrent elettriku massimu b’metodu ieħor. 2. Ipplaggja l-UUT fejn joħroġ il-kejl tal-kurrent elettriku fil-meter. Ma għandhomx jitqabbdu strippi ta’ plakek jew unitajiet ta’ UPS bejn il-miter u l-UUT. 3. Irreġistra l-vultaġġ AC. 4. * Ibbutja l-kompjuter u, jekk ma jkunx diġà installat, installa l-Linpack u s-SPECviewperf kif indikat fis-Siti elettroniċi msemmijin hawn fuq. 5. Issettja l-Linpack bis-settings tal-bidu għall-istruttura partikolari tal-UUT u ssettja d-daqs xieraq “n” tal-array biex jinġibed il-kurrent elettriku massimu tul it-test. 6. Ara li jiġu sodisfatti l-linji gwida kollha ssettjati mill-organizzazzjoni SPEC biex jitħaddem is-SPECviewperf. Ittestjar tal-Kurrent Elettriku Massimu 7. Issettja l-miter biex tibda takkumula l-valuri reali tal-kurrent elettriku f’intervalli ta’ qari wieħed kull sekonda, u ibda ħu l-kejl. Iftaħ is-SPECviewperf u n-numru meħtieġ ta’ okkorrenzi simultanji tal-Linpack biex titfa’ s-sistema taħt prova totali. 8. Akkumula l-valuri tal-kurrent elettriku sakemm is-SPECviewperf u l-okkorrenzi kollha jkunu tlestew. Irreġistra l-valur tal-kurrent elettriku massima miksub matul it-test. Rappurtar tar-Riżultati tat-Test 9. Ir-riżultati tat-test għandhom jiġu rrappurtati lill-EPA jew lill-Kummissjoni Ewropea, kif xieraq bl-informazzjoni meħtieġa kollha inkluża. 10. Hekk kif titressaq id-dejta, il-fabbrikanti jridu jinkludu wkoll id-dejta li ġejja: a. Il-valur ta’ n (id-daqs tal-array) użat għal-Linpack, b. In-numru tal-kopji simultanji tal-Linpack li ntużaw matul it-test, c. Il-verżjoni ta’ SPECviewperf użata għat-test, d. L-ottimizzazzjonijiet kollha tal-kompilatur użati waqt il-kompilazzjoni tal-Linpack u tal-SPECviewperf, kif ukoll e. Binarju kkompilat minn qabel għall-utenti finali biex iniżżlu u jħaddmu kemm is-SPECviewperf kif ukoll il-Linpack. Dawn jistgħu jitqassmu jew permezz ta’ entità ċentralizzata ta’ standards bħall-SPEC, mill-OEM jew minn parti terza relatata. V. Verifikazzjoni kontinwa Din il-proċedura ta’ ttestjar tiddeskrivi l-metodu li bih unità unika tista’ tiġi ttestjata għall-konformità. Huwa rrakkomandat ħafna li jkun hemm proċess ta’ ttestjar kontinwu biex jiġi żgurat li l-prodotti minn linji ta’ produzzjoni differenti ikunu konformi mal-ENERGY STAR. (1) Il-karatteristiċi ta’ miters approvati huma meħudin minn IEC 62301 Ed 1.0: Il-Kejl tal-Kurrent Elettriku fuq Standby (2) Il-grad ta’ laboratorju, miters li għandhom il-funzjonjiet kollha jistgħu jintegraw il-valuri tul perjodu ta’ ħin u jirrapportaw il-valur medju awtomatikament. Miters oħrajn ikunu jeħtieġu li l-utent jaqbad serje ta’ valuri li jinbidlu kull 5 sekondi għal perijodu ta’ ħames minuti u mbagħad jaħdem il-medja manwalment.